หุ้นไทยแผ่ว บวก 5.05 จุด
ดัชนีหุ้นไทยแผ่วลง ติดตามมาตรการดูแลค่าเงินบาทของกนง. ปิดภาคเช้าบวก 5.05 จุด ซื้อขายกว่า 2.3 หมื่นล้าน
30 เม.ย. 2556

ดัชนีหุ้นไทยแผ่วลง ติดตามมาตรการดูแลค่าเงินบาทของกนง. ปิดภาคเช้าบวก 5.05 จุด ซื้อขายกว่า 2.3 หมื่นล้าน
ดัชนีตลาดหลักทรัพย์แห่งประเทศไทย วันที่ 30 เม.ย. ปรับตัวเพิ่มขึ้นตั้งแต่เปิดตลาด โดยขึ้นไปแตะที่ 1,596.07 จุด และแม้ว่า จะสามารถทรงตัวในแดนบวกได้ตลอดการซื้อขายในภาคเช้า แต่แผ่วลงเล็กน้อยในช่วงปิดตลาดภาคเช้า โดยปิดที่ 1,589.98 จุด เพิ่มขึ้น 5.05 จุด หรือ 0.32% มูลค่าการซื้อขาย 23,360.94 ล้านบาท
บริษัทหลักทรัพย์  (บล.) ไอร่า ประเมินว่า ตลาดหุ้นไทยได้ปัจจัยบวกจากต่างประเทศ ทั้งตัวเลขเศรษฐกิจของสหรัฐฯ ที่ออกมาสดใส และการจัดตั้งรัฐบาลชุดใหม่ของอิตาลี ที่ช่วยลดความกังวลวิกฤตหนี้ยุโรปที่มีก่อนหน้านี้ได้ในระดับหนึ่ง 
อย่างไรก็ตาม บล.ไอร่า แนะนำให้ติดตามการแถลงภาวะเศรษฐกิจประจำเดือนของ ธปท. ที่คาดอาจจะมีการหารือของคณะกรรมการนโยบายการเงิน (กนง.) เกี่ยวกับมาตรการดูแลค่าเงินบาท หลังเข้าร่วมประชุมกับทีมเศรษฐกิจเมื่อวันศุกร์ที่ผ่านมา และมีการเสนอให้ ธปท. พิจารณาปรับลดอัตราดอกเบี้ย 
"นอกจากนี้ ยังต้องติดตาม Fund Flow ที่ยังมีความผันผวน หลังต่างชาติกลับมาขายสุทธิ อีกกว่า 1,100 ล้านบาท และช่วงประกาศการผลดำเนินงานไตรมาส 1" บล.ไอร่า ระบุ
มูลค่าการซื้อขาย 5 อันดับหลักทรัพย์
CPALL ปิดที่ 42.50 บาท -1.25 บาท หรือ -2.86% มูลค่า 2,223.76 ล้านบาท 
INTUCH ปิดที่ 86.25 บาท +1.50 บาท หรือ +1.77% มูลค่า 1,171.53 ล้านบาท 
PTT ปิดที่ 322.00 บาท +5.00 บาท หรือ +1.58% มูลค่า 1,001.89 ล้านบาท 
BLAND ปิดที่ 2.06 บาท -0.08 บาท หรือ -3.74% มูลค่า 753.53 ล้านบาท 
JAS ปิดที่ 8.15 บาท +0.05 บาท หรือ +0.62% มูลค่า 722.20 ล้านบาท